কর্ডোভায় ইমাম কুরতুবী দারিদ্রে্যর মাঝে লালিত-পালিত হন। যৌবনকালে তাঁর কাজ সম্পর্কে তিনি বলেন, ولقد كنت في زمن الشباب أنا وغيري ننقل التراب على الدواب من مقبرة عندنا تسمى بمقبرة اليهود خارج قرطبة… إلى الذين يصنعون القرمد للسقف- ‘কর্ডোভার বাইরে অবস্থিত ইহুদীদের একটি কবরস্থান থেকে যৌবনকালে আমি ও আমার বন্ধুরা পশুর পিঠে মাটি বহন করে ছাদের জন্য যারা টালি তৈরী করত তাদের কাছে নিয়ে আসতাম’।[12] মুহাক্কিক ড. ছাদেক বলেন, فالذي يظهر أن القرطبي كان يتكسب من عمله هذا، لأن الذين يصنعون تلك الحجارة للسقف ما يصنعونها في العادة إلا لبيعها- ‘সম্ভবত কুরতুবী তাঁর এই কাজের মাধ্যমে অর্থোপার্জন করতেন। কারণ যারা ছাদের জন্য সেই টালিগুলি তৈরী করত তারা সাধারণত বিক্রয়ের উদ্দেশ্যেই তা তৈরী করত’।[13]